section_heading: Povijest
paragraph_text: Prvotni model pojavio se 1972. godine te je označen kao AR70 (kasnije je postao poznat kao AR70/223) kako bi se mogao razlikovati od kasnijih AR70/90. Postojale su tri njegove inačice: AR70/223, AR70/90 (SC70/90) i SCP70/90. Kada je talijanska vojska donijela odluku o zamjeni svoje zastarjele puške BM 59 s novijom puškom kalibra 5,56 mm, Beretta je odlučila sudjelovati u natječaju s derivatom AR70/223 koji je u konačnici imenovan u AR70/90. U konačnici je pobijedila ta puška a konkurenciju su joj činili H&K G41 (kojeg je licencno proizvodio domaći Franchi) i VB-SR (Bernardellijev klon IMI Galila). Vojska je htjela da i američki Colt sudjeluje u natječaju sa svojim M16A2 modelom a oružje je trebao predstaviti brešanski industrijalac Renato Gamba. Međutim, s njime je izbila afera tako da je u samome početku blokirana mogućnost da M16 sudjeluje u natječaju.<ref>ECONOMIA SELVAGGIA<ref>TRAFFICO D' ARMI, POCHE LE CONDANNE TANTE LE ASSOLUZIONI